SFเครดิตดูแย่รายได้ต่ำลงทุนสูง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — ฟิทซ์ มองเครดิต SF เป็นลบ สะท้อนรายได้ค่าเช่าและบริการที่ต่ำกว่าคาด ลงทุนเยอะ
บริษัท ฟิทช์ เรทติ้งส์ (ประเทศไทย) ปรับแนวโน้มเครดิตของบริษัท สยามฟิวเจอร์ ดีเวลอปเม้นท์ (SF) เป็น “ลบ” จาก “มีเสถียรภาพ” และประกาศคงอันดับเครดิตภายในประเทศระยะยาวที่ระดับ “BBB+” และอันดับเครดิตภายในประเทศระยะสั้นที่ระดับ “F2”
ขณะเดียวกัน ฟิทช์ประกาศคงอันดับเครดิตภายในประเทศระยะยาวของหุ้นกู้ไม่มีหลักประกันและไม่ด้อยสิทธิ ครบกำหนดไถ่ถอนปี 2553 และปี 2556 ที่ระดับ “BBB+”
นอกจากนี้ ฟิทช์ยังจัดอันดับเครดิตหุ้นกู้ไม่มีหลักประกันและไม่ด้อยสิทธิชุดใหม่จำนวน 300ล้านบาท ครบกำหนดไถ่ถอนปี 2556 ที่ระดับ “BBB+”
การปรับแนวโน้มเครดิตของ SF เป็นลบ สะท้อนรายได้ค่าเช่าและค่าบริการต่ำกว่าที่คาด เนื่องจากบริษัทให้ส่วนลดค่าเช่าแก่ผู้เช่า และผู้เช่าบางรายไม่สามารถต่ออายุสัญญาเช่าได้ รวมถึงการลงทุนที่สูงกว่าที่คาดการณ์ และต้นทุนในโครงการใหม่ๆ ที่สูงขึ้น ชะลอการลดลงของอัตราส่วนหนี้สินของ SF ออกไปอีก และความล่าช้าในการเปิดโครงการใหม่ ทำให้อัตราส่วนหนี้สินบริษัทอยู่ในระดับสูงต่อไปในอีก 12 ปีข้างหน้า 
ทั้งนี้ SF จะขายหุ้นกู้อายุ 3 ปีครึ่ง วงเงิน 300 ล้านบาท โดยกำหนดจ่ายดอกเบี้ยในอัตรา 4.50% ต่อปี